**ՀԻՄՆԱՎՈՐՈՒՄ**

Համայնքի խոշորացումից հետո համայնքապետարանի աշխատակազմի հաստատված կառուցվածքում անհրաժեշտություն է առաջացել կատարել փոփոխություններ: Աշխատակազմի քաղաքաշինության և տնտեսության ոլորտը համակարգող բաժինը խիստ ծանրաբեռնված աշխատանք է իրականացնում հատկապես սուբվենցիոն ծրագրերի կազմման մասով, որը շատ ծավալուն ու աշխատատար է: Բաժնի մասնագետների պաշտոնների անձնագրերում նման գործառույթի իրականացում ամրագրված չէ, իսկ որևէ մեկի անձնագրում փոփոխություն կամ լրացում կատարելու դեպքում պաշտոն զբաղեցնող մասնագետի կողմից դրանք կատարման անհնարինություն կարող է լինել, քանի որ այդ մասնագետը ամենօրյա առնչություն պետք է ունենա այդպիսի աշխատանքի հետ:

Աշխատակազմի ֆինանսատնտեսագիտական և սոցիալ-տնտեսական զարգացման բաժինը գույքի կառավարման ու հաշվառման և ընդհանրապես հաշվապահական ծրագրային գործառույթներ իրականացնելու, ինչպես նաև համայնքային հիմնարկների կենտրոնացված գնումները կազմակերպելու, միաժամանակ համայնքի զարգացման ծրագրեր կազմելու, մոնիտորինգ իրականացնելու, վերջնական հաշվետվություններ և վերլուծություններ կազմելու համար չի հասցնում աշխատաժամանակի ռեալ օգտագործման դեպքում էլ ամբողջ աշխատանքները կատարելու, մանավանդ որ բաժինը կազմված է 5 աշխատողներից, և եթե նրանցից որևէ մեկը արձակուրդ է մեկնում կամ այլ հարգելի պատճառով բացակայում է լուրջ դժվարություններ են առաջանում այդ աշխատանքների իրականացման համար:

ԱՇԽԱՏԱԿԱԶՄԻ ՔԱՐՏՈՒՂԱՐ՝ Վ. ՄԻՐԱԲՅԱՆ

**ՏԵՂԵԿԱՆՔ**

Սույն որոշման ընդունումից հետո 2019թ. համայնքային բյուջեի ծախսային մասը պետք է ավելանա 3 մլն. ՀՀ դրամով, որը պետք է տրամադրվի վարչական բյուջեի պահուստային ֆոնդից:

ԱՇԽԱՏԱԿԱԶՄԻ ՔԱՐՏՈՒՂԱՐ՝ Վ. ՄԻՐԱԲՅԱՆ